
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการก่อสร้างถนนลาดยางแอสฟัลท์ติกคอนกรีตถนนสายศาลาเหลวไหล 
 ตำบลควนพัง อำเภอร่อนพิบูลย์  จังหวัดนครศรีธรรมราช


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ หจก.แซนซันการโยธา  เพื่อดำเนินการก่อสร้างถนนลาดยางแอสฟัลก์ติกคอนกรีตถนนสายศาลาเหลวไหล (ปลวกขาว – เขต   อ.ชะอวด ช่วงที่ ๕ ) หมู่ที่ ๑ โดยทำการฝังท่อ คสล.ขนาด Ø ๐.๖๐ x ๑.๐๐ เมตร จำนวน ๒ จุด จุดละ ๘ ท่อน รวมใช้ท่อ ๑๖ ท่อน ยาแนวท่อ ทำการเกลี่ยบดอัดชั้นพื้นทางเดิม ปรับแต่งลงวัสดุคัดเลือกตกแต่งคันทาง กว้าง ๖.๐๐ เมตร ระยะทางยาว ๕๐๐  เมตร คิดเป็นปริมาตรเฉลี่ย ๓๔๐ ลูกบาศก์เมตร ลงวัสดุชั้นพื้นทางเกรดเกลี่ย กว้าง ๖.๐๐  เมตร ระยะทางยาว ๕๐๐ เมตร เกรดเกลี่ยเรียบบดอัดแน่นตลอดสาย คิดเป็นปริมาตรงานชั้นพื้นทางเฉลี่ย ๔๗๓ ลูกบาศก์เมตร ลาดยางผิวจราจรแบบแอสฟัลก์ติกคอนกรีต กว้าง ๖.๐๐  เมตร หนา ๐.๐๔ เมตร ระยะทางยาว ๕๐๐ เมตร คิดเป็นพื้นที่ผิวจราจรไม่น้อยกว่า ๓,๐๐๐  ตารางเมตร พร้อมติดตั้งป้ายประชาสัมพันธ์โครงการ รายละเอียดตามสัญญาจ้าง เลขที่ ๓๕/๒๕๕๗  ลงวันที่ ๕  กันยายน  ๒๕๕๗   วงเงินตามสัญญา ๑,๓๕๐,๐๐๐  บาท วันเริ่มสัญญา  ๕ กันยายน ๒๕๕๗ วันสิ้นสุดสัญญา  ๓  พฤศจิกายน ๒๕๕๗ นั้น
         บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๒๒ กันยายน ๒๕๕๗ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่  ๒๖  กันยายน ๒๕๕๗  เวลา ๑๐.๐๐  น. เป็นต้นไป 
          เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
          องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                        จึงประกาศให้ทราบโดยทั่วกัน                
    ประกาศ ณ วันที่   ๒๔    เดือน  กันยายน   พ.ศ.  ๒๕๕๗

